# มาสค์ไรเดอร์เบลด เดอะมูวี่ มิซซิ่งเอช
มาสค์ไรเดอร์เบลด เดอะมูวี่ มิซซิ่งเอช  เป็นภาพยนตร์ซีรีส์มาสค์ไรเดอร์ผลิตโดยโตเอะ คัมปะนี และ อิชิโนะโมะริ โปรดักชั่นส์ ออกฉายในประเทศญี่ปุ่นเมื่อวันที่ 11 กันยายน ค.ศ. 2004 ในประเทศไทยเคยนำเข้าฉายโดยบริษัท เมย์เซเวนมีเดีย จำกัด ในช่วงปี 2548

เรื่องย่อ
การต่อสู้ระหว่างมนุษย์ที่ใช้ Rider System กับ Un-Dead สิ่งมีชีวิตที่เป็นอมตะได้จบลง เมื่อไรเดอร์เบลด (คาซุมะ เคนซากิ) สามารถผนึกอันเดดตัวสุดท้ายลงได้ นั่นก็คือ Joker (ไอคาว่า ฮาจิเมะ, ไรเดอร์คาลิส) ความสงบสุขจึงกลับมาอีกครั้ง เหล่าไรเดอร์และพรรคพวกที่ต่อสู้ด้วยกันมาจึงแยกย้ายไปตามวิถีชีวิตของตนเอง

4 ปีต่อมา อันเดดที่เคยถูกผนึกเอาไว้ทั้งหมดกลับออกมาอาละวาดทำร้ายผู้คนอีก แต่ก็มีกลุ่มไรเดอร์รุ่นใหม่ 3 คนออกมากวาดล้างพวกอันเดด เคนซากิและโคทาโร่จึงต้องออกรวบรวมพรรคพวกที่เคยร่วมต่อสู้กันมาอีกครั้ง เรื่องที่ไม่คาดคิดก็เกิดขึ้นเมื่อทาจิบาน่า (ไรเดอร์การ์เรน) ที่เคยร่วมต่อสู้กันมากับเคนซากิกลับอยู่เบื้องหลังและร่วมอยู่กับไรเดอร์รุ่นใหม่ทั้ง 3 ซึ่งมีเป้าหมายลึกลับในการปลดผนึกโบราณที่ถูกซ่อนเอาไว้ ศัตรูของไรเดอร์เบลดและพรรคพวกครั้งนี้จึงไม่ได้มีแต่พวกอันเดดเท่านั้น ยังจะต้องต่อสู้กับไรเดอร์ด้วยกันเองอีกด้วย ศึกครั้งนี้จึงต้องทุ่มกำลังอย่างเต็มที่และต้องอาศัยพลังของ Joker มาช่วยต่อสู้ด้วย เพื่อปกป้องมนุษย์ให้พ้นจากหายนะครั้งนี้ให้จงได้http://www.munload.net/board/index.php?topic=105040.0

 ตัวละครที่ปรากฏตัวในภาพยนตร์http://www.ryt9.com/s/prg/161760 
 ไรเดอร์ 
มาสค์ไรเดอร์เบลด / คาซึมะ เคนซากิ
เขาสูญเสียพ่อแม่ไปตั้งแต่ยังเป็นเด็ก เข้ามาร่วมในองค์กร B.O.A.R.D และฝึกฝนเป็นไรเดอร์เบลด เพื่อที่จะปกป้องมนุษย์ให้ปลอดภัยจากพวกอันเดด ด้วยจิตใจที่แน่วแน่นี้ ทำให้เขาสามารถพัฒนาฝีมือและแข็งแกร่งขึ้นจนสามารถผนึกอันเดดทั้ง 53 ตัวลงได้ ภายหลังจบการต่อสู้เมื่อ 4 ปีที่แล้ว เขาก็เลิกเป็นไรเดอร์ และไปทำงานอยู่ในบริษัทรับทำความสะอาด.. อายุ 26 ปี
มาสค์ไรเดอร์คาลิส / JOKER / ไอคาว่า ฮาจิเมะ
ร่างที่แท้จริงของเขาคืออันเดด และเป็นอันเดดตัวพิเศษ JOKER ที่ร้ายกาจและเลือดเย็นที่สุด แต่หลังจากที่ถูกปลดผนึกออกมา ได้พบกับมนุษย์และได้อยู่ร่วมในครอบครัวของอามาเนะ โดยใช้ร่างของ Human Undead จิตใจที่โหดร้ายก็เริ่มอ่อนโยน แต่ในสุดท้ายก็ถูกไรเดอร์เบลดผนึกเอาไว้ได้ ภายหลังเมื่ออันเดดตัวอื่นๆ ถูกปลดผนึกออกมา แต่ JOKER ยังถูกพวกไรเดอร์รุ่นใหม่ปิดผนึกเอาไว้ เคนซากิจึงทำการปลดผนึกเพื่อให้ JOKER แปลงร่างเป็นไรเดอร์คาลิสร่วมต่อสู้กับพวกของตน และปกป้องอามาเนะที่กำลังถูกพวกอันเดดไล่ล่าอยู่ อายุ 26 ปี
มาสค์ไรเดอร์การ์เรน / ซาคุยะ ทาจิบาน่า
เป็นไรเดอร์รุ่นพี่ในองค์กร B.O.A.R.D คอยสั่งสอนเรื่องราวต่างๆ และการต่อสู้ให้กับเคนซากิ เป็นคนที่จริงจังกับการทำงานอย่างมาก ปกติเป็นคนเงียบๆ จึงดูเหมือนเป็นคนที่เก็บงำความลับเอาไว้ หลังจากการต่อสู้เมื่อ 4 ปีที่แล้วก็หายตัวไป แต่กลับมาปรากฏตัวอีกครั้งโดยที่อยู่ร่วมกลับทีมไรเดอร์รุ่นใหม่ทั้ง 3 คน อายุ 30 ปี
มาสค์ไรเดอร์เรนเกล / คามิโจ มุทสึกิ
เด็กหนุ่มมัธยมปลาย ที่มาเป็นไรเดอร์เพราะ Category Ace: Spider ได้เลือกและเข้าครอบงำจิตใจของเขา แต่สุดท้ายก็สามารถกลับมาเป็นตัวเองได้อีกครั้ง หลังจากที่สามารถปิดผนึกอันเดดทั้งหมดได้แล้ว ก็กลับไปใช้ชีวิตนักเรียน เมื่อเรียนจบก็กำลังหางานทำ แต่เมื่ออันเดดกลับมาอาละวาด  พวกของเคนซากิจึงได้มาชักชวนให้มุทสึกิร่วมต่อสู้ด้วยกันอีกครั้ง อายุ 21 ปี
มาสค์ไรเดอร์เกลฟ / ชิมูระ จุนอิจิ
เป็นหัวหน้าของกลุ่มไรเดอร์รุ่นใหม่ ใช้อาวุธเป็นดาบที่มีลักษณะคล้ายกับของไรเดอร์เบลด บุคลิกดูเป็นคนนิ่งๆ เงียบๆ แต่ก็มีความเป็นผู้นำในตัวเองสูง และเป็นคนชักชวนให้ ชินและนัทสึมิมาร่วมทีมด้วยกันกับเขา อายุ 22 ปี
มาสค์ไรเดอร์แลนซ์ / มางากิ ชิน
ทำงานเป็นเด็กเสิร์ฟในร้านอาหาร ด้วยความมุทะลุเลยถูกไล่ออกจากงาน เขาได้รับการชักชวนจากจุนอิจิให้มาเป็นไรเดอร์แลนซ์ ที่มีอาวุธเป็นหอกถนัดในการโจมตีระยะประชิด อายุ 21 ปี
มาสค์ไรเดอร์ลาร์ค / มิวะ นัทสึมิ
สาวออฟฟิศอารมณ์ร้อน มีความสามารถเรื่องความมือไว และขโมยของ มาเป็นไรเดอร์ลาร์คตามการชักชวนของจุนอิจิ มีอาวุธเป็นธนูที่โจมตีได้ในระยะไกล อายุ 20 ปี

ตัวละครอื่นๆ
ฮิโรเสะ ชิโอริ
เธอทำงานให้กับองค์กร  B.O.A.R.D และคอยสนับสนุนพวกของเคนซากิ ในการตามหาอันเดดในจุดต่างๆ หลังจากจบการต่อสู้เมื่อ 4 ปีก่อน ก็เตรียมตัวที่จะเข้าพิธีแต่งงาน แต่เมื่อเกิดเรื่องวุ่นวายขึ้นอีกครั้ง เธอจึงต้องกลับมาช่วยพวกของเคนซากิ อายุ 27 ปี
ชิราอิ โคทาโร่
นักข่าวอิสระ ที่สนใจในเรื่องราวของไรเดอร์ คอยช่วยเหลือพวกของเคนซากิอยู่เสมอ หลังจากสิ้นสุดการต่อสู้ เขาได้นำเรื่องของไรเดอร์เขียนเป็นหนังสือ ได้รับการตอบรับระดับ Best Seller และกลายเป็นนักเขียนที่มีชื่อเสียง อายุ 28 ปี
คุริฮาระ อามาเนะ
เด็กสาวที่อาศัยอยู่ในร้านกาแฟกับแม่ เพราะว่าพ่อที่กำลังจะเสียชีวิตของเธอได้ฝากให้ฮาจิเมะคุ้มครอง ฮาจิเมะจึงได้มาพักอาศัยอยู่กับอามาเนะและคอยปกป้องเธอ หลังจากที่ JOKER ถูกผนึกไปแล้ว ฮาจิเมะจึงหายไปจากชีวิตของอามาเนะ  และการที่เหล่าอันเดดปรากฏขึ้นมาอีกครั้งกลับมีเป้าหมายมาที่อามาเนะ ซึ่งเธอก็เป็นคนที่กุมความลับที่สำคัญในเรื่องราวครั้งนี้ อายุ 16 ปี